Поръчани са през 1896 г. в САЩ в рамките на Втората извънредна програма за попълване на флота за сметка на контрибуциите, получени след Японско-китайската война. Проектът е разработен на основата на крайцера „Такасаго“, но има увеличена водоизместимост и съответно размери. Както и повечето японски крайцери от онова време носи мощно въоръжение, но има недостатъчна мореходност и устойчивост.